ທ່ານໂອບາມາ ຂໍໃຫ້ສະພາ ຊ່ອຍຈ້າງ ພວກນາຍຄູຄືນ (ວີດີໂອ)
ປະທານາທິບໍດີບາຣັກ ໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຮັບຮອງເອົາຮ່າງກົດໝາຍ ສ້າງວຽກເຮັດງານທຳຂອງທ່ານ
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ຄວາມລົ້ມແຫຼວຂອງລັດຖະສະພາ ສະຫະລັດ ທີ່ບໍ່ສາມາດດຳເນີນການກ່ຽວກັບຮ່າງກົດໝາຍສ້າງວຽກເຮັດງານທຳຂອງທ່ານ ໄດ້ຂັດຂວາງບໍ່ໃຫ້ມີການຈ້າງພວກນາຍຄູ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ ທ່ານໂອບາມາເວົ້າ ວ່າໃນໄລຍະສາມປີຜ່ານມານີ້ມີພວກນາຍຄູ 250,000 ຄົນໄດ້ສູນເສຍວຽກການເຮັດ ທ່ານ ເວົ້າວ່າການໃຫ້ການອະນຸມັດຕໍ່ຮ່າງກົດໝາຍສ້າງວຽກເຮັດງານທຳຂອງທ່ານຈະຊ່ອຍໃຫ້ລັດ ຕ່າງໆ ຈ້າງພວກນາຍຄູເຫຼົ່ານີ້ຄືນໃໝ່ແລະປ້ອງກັນບໍ່ໃຫ້ມີການປົດພວກນາຍຄູອອກຕື່ມຂະ ນະທີ່ງົບປະມານໄດ້ມີການໃຊ້ເງິນແບບປະຢັດຫຼາຍຂຶ້ນ ປະທານາທິບໍດີໂອບາມາເວົ້າວ່າ ການຈ້າງພວກນາຍຄູ ໃຫ້ກັບຄືນເຂົ້າໄປສອນໃໝ່ແມ່ນນຶ່ງ ໃນຫຼາຍໆບາດກ້າວ ທີ່ຈະຊ່ອຍເຮັດໃຫ້ເສດຖະກິດເຕີບໃຫຍ່ຂະຫຍາຍໂຕ ໃນຄຳປາໄສຕອບ ປະຈຳສັບປະດາ ຂອງພັກຣີພັບບລີກັນນັ້ນ ສະມາຊິກສະພາຕໍ່າ Erik Paulsen ຈາກລັດມິນເນໂຊຕ້າກ່າວວ່າ ນະໂຍບາຍຂອງປະທານາທິບໍດີໂອບາມາເຮັດໃຫ້ ເສດຖະກິດເຕີບໃຫຍ່ຂະຫຍາຍໂຕບໍ່ໄດ້ ທ່ານ Paulsen ເວົ້າວ່າ ກົດໝາຍວ່າດ້ວຍການຮັກສາສຸຂະພາບ ຂອງປະທານາທິບໍດີໄດ້ ທຳລາຍໂອກາດ ທີ່ຈະເຮັດໃຫ້ເສດຖະກິດເຕີບໂຕໄດ້ ໂດຍສະເພາະແລ້ວໃນໝູ່ທຸລະກິດຂະ ໜາດນ້ອຍ ທ່ານກ່າວວ່າ ກົດໝາຍວ່າດ້ວຍການຮັກສາສຸຂະພາບ ມີແຕ່ພຽງຂັບດັນໃຫ້ຄ່າຮັກສາພະ ຍາບານແພງຂຶ້ນເທົ່ານັ້ນ